สนามสุดท้ายแล้ว พีทีที บีอาร์ไอซี ซูเปอร์ไบค์ ดวลเดือดแชมป์ 2019
พีทีที บีอาร์ไอซี ซูเปอร์ไบค์ แชมเปียนชิพ 2019 เตรียมระเบิดความมันสนามสุดท้ายของปี 2019 ในสุดสัปดาห์นี้ เพื่อตัดสินแชมป์ประจำปี ในรุ่น ซูเปอร์สต็อก 1,000 ซีซี เอสที1 และ ซูเปอร์สปอร์ต 600 ซีซี เอสเอส1 ขณะที่ ซูเปอร์ไบค์ 1,000 ซีซี เอสบี1 คู่หู ยามาฮ่า ไรเดอร์คลับ เรซซิ่ง ทีม ต้องดวลกันเองเพื่อตัดสินรองแชมป์กับอดีตนักบิดโมโตทรี จาก ยามาฮ่า เพาเวอร์สปีด เรซซิ่ง ทีม,วันที่ 12 พ.ย. 62 การแข่งขันรถจักรยานยนต์ทางเรียบชิงแชมป์ประเทศไทย รายการ พีทีที บีอาร์ไอซี ซูเปอร์ไบค์ แชมเปียนชิพ 2019 เดินทางมาถึงสนามสุดท้ายของฤดูกาล ระหว่างวันที่ 15-17 พฤศจิกายน ที่สนามช้าง อินเตอร์เนชั่นแนล เซอร์กิต จ.บุรีรัมย์ ซึ่งรายการนี้ได้สร้างความแตกต่างให้กับวงการแข่งขันจักรยานยนต์ทางเรียบในประเทศไทย เป็นอย่างมาก ด้วยมาตรฐานในการแข่งขันที่ยึดกติกาเดียวกับสากล รวมถึงการแข่งขันในสนามระดับโลก ซึ่งเป็นแทร็กเดียวกับเรซอย่างโมโตจีพี ชิงแแชมป์โลก และ เวิลด์ ซูเปอร์ไบค์ นับเป็นการสร้างแรงบันดาลใจให้กับนักบิดไทย รวมถึงทีมแข่งไทยอย่างมาก,ด้านนายตนัยศิริ ชาญวิทยารมณ์ กรรมการผู้อำนวยการ สนามช้าง อินเตอร์เนชั่นแนลเซอร์กิต เปิดเผยว่า พีทีที บีอาร์ไอซี ซูเปอร์ไบค์ ฤดูกาลนี้ พิสูจน์ให้เราได้เห็นอีกครั้งว่ามีการยกระดับขึ้นอย่างต่อเนื่อง เราทำให้เห็นว่านี่คือเวทีที่สร้างนักบิดไทยมากมายขึ้นสู่การแข่งขันในระดับนานาชาติ และในสนามสุดท้ายของปี ในสุดสัปดาห์นี้ผมเชื่อว่าทุกท่านจะได้ชมการแข่งขันที่เข้มข้นไม่แพ้การแข่งขันระดับโลกรายการอื่นๆ ที่ดวลความเร็วในสนามช้าง เพราะจากคะแนนสะสมแล้ว ในทุกรุ่นยังต้องมาวัดแชมป์ประเทศไทย และแชมป์ประจำปีของ พีทีที บีอาร์ไอซี ซูเปอร์ไบค์ แชมเปี้ยนชิพ ในสุดสัปดาห์นี้ ซึ่งทุกทีมทุ่มสุดตัวแน่นอน,สำหรับสนามสุดท้ายของศึกพีทีที บีอาร์ไอซี ซูเปอร์ไบค์ แชมเปียนชิพ 2019 ยังคงเข้มข้นเหมือนเดิม แม้ว่า ติ๊งโน๊ต ฐิติพงศ์ วโรกร จาก คาวาซากิ ไทยแลนด์ เรซซิ่ง ทีม จะคว้าแชมป์ในรุ่นซูเปอร์ไบค์ 1,000 ซีซี เอสบี1 ไปครองแล้วก็ตาม จากการคว้าชัยชนะ 3 สนามติดต่อกัน แต่การลุ้นตำแหน่งรองแชมป์ยังคงดำเนินต่อไป โดย ซุป อนุชา นาคเจริญศรี จาก ยามาฮ่า ไรเดอร์ส คลับ เรซซิ่ง ทีม ที่มี 43 คะแนน จะต้องตัดสินกับทีมเมทจอมเก๋า เบียร์ เฉลิมพล ผลไม้ ที่ตามหลังเพียง 3 คะแนน รวมถึง ชิพ นครินทร์ อธิรัฐภูวภัทร์ อดีตนักบิดโมโตทรีจาก ยามาฮ่า เพาเวอร์สปีด เรซซิ่ง ทีม ที่ตามหลังอยู่เพียง 4 คะแนนเท่านั้น,นอกจากการแข่งขันในรุ่นสูงสุดแล้ว ยังมีการลุ้นแชมป์ของรุ่นอื่นๆ อาทิ ซูเปอร์สต็อก 1,000 ซีซี เอสที1 ซึ่งคู่หูจากยูทีอาร์ เรซซิ่ง ทีม โคลิน เอ็ดเวิร์ด (57 คะแนน) และ อัศวิน คงทนไพศาล (45 คะแนน) จะต้องชี้ชะตาลุ้นแชมป์ประจำปีกันในสนามสุดท้าย,ขณะที่รุ่นซูเปอร์สปอร์ต 600 ซีซี เอสเอส1 ประวัติ ญาณวุฒิ จาก ยามาฮ่า เพาเวอร์ สปีด เรซซิ่ง ทีม จ่าฝูงแชมเปียนชิพ ที่มี 70 คะแนน จะต้องลุ้นแชมป์ประจำปีกับ คณาทัต ใจมั่น จาก ยามาฮ่า พิเรลลี ไฮสปีด ดี.ไอ.ดี. เออห์ลินส์ กิ๊กะไบค์ ลิควิ โมลี เคเอ็นบี เรซซิ่ง ทีม ที่ตามหลังอยู่เพียง 9 คะแนน รวมถึง สิทธิศักดิ์ อ่อนเฉวียง จาก ทีเอชอาร์ซี ไทย ฮอนด้า เรซซิ่ง ที่รั้งอันดับ 3 ตามหลังอยู่ 18 แต้ม,ส่วนในรุ่นซูเปอร์สปอร์ต 400 ซีซี เอสเอส1 แม้ว่า วรพงศ์ มาลาหวล จาก ยามาฮ่า พิเรลลี ไฮสปีด ดี.ไอ.ดี. เออห์ลินส์ กิ๊กะไบค์ ลิควิ โมลี เคเอ็นบี เรซซิ่ง ทีม จะคว้าแชมป์ประจำปีไปแล้วจากสนามที่ผ่านมา แต่การลุ้นอันดับ 2 บนแชมเปียนชิพระหว่าง อนุกูล กาบแก้ว จาก พีทีที ลูบริแคนท์ คาวาซากิ ติ๊งโน๊ต มินิโมโต ไออาร์ซี วายเอสเอส นก จูนเนอร์ และ คณาทัต ใจมั่น รวมถึง รัฐพงษ์ บุญเลิศ จาก ยามาฮ่า เควายบี ไออาร์ซี ดี.ไอ.ดี. โมตุล น้ำบาน โก๋ ท่ามะกา ก็ยังคงเข้มข้น เพราะมีแต้มห่างกันเพียง 6 และ 8 คะแนน เท่านั้น
พีทีที บีอาร์ไอซี ซูเปอร์ไบค์ แชมเปียนชิพ 2019 เตรียมระเบิดความมันสนามสุดท้ายของปี 2019 ในสุดสัปดาห์นี้ เพื่อตัดสินแชมป์ประจำปี ในรุ่น ซูเปอร์สต็อก 1,000 ซีซี เอสที1 และ ซูเปอร์สปอร์ต
พีทีที บีอาร์ไอซี ซูเปอร์ไบค์ แชมเปียนชิพ 2019,พีทีที บีอาร์ไอซี ซูเปอร์ไบค์,พีทีที บีอาร์ไอซี,รถจักรยานยนต์ทางเรียบชิงแชมป์ประเทศไทย,รถจักรยานยนต์ทางเรียบ,สนามช้าง อินเตอร์เนชั่นแนล เซอร์กิต,ตนัยศิริ ชาญวิทยารมณ์